Alaquàs elegeix el nou Consell de Xiquets i Xiquetes
26/03/2018

# Alaquàs elegeix el nou Consell de Xiquets i Xiquetes

*   26/03/2018
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16734

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16734%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20elegeix%20el%20nou%20Consell%20de%20Xiquets%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16734/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16734/26032018img_8988_2_Form_4.jpg)](https://www.alaquas.org/ficheros/documentos/2018/2/16734/26032018img_8988_2_Form_10.jpg "<a href='https://www.alaquas.org/ficheros/documentos/2018/2/16734/26032018img_8988_2_Form_10.jpg' target=_blank><i class='fa fa-external-link' aria-hidden='true'></i>.Alaquàs elegeix el nou Consell de Xiquets i Xiquetes</a>")

2.355 escolars trien els vint-i-un xiquets i xiquetes de tots els col·legis d'Alaquàs que formaran part del nou Consell

El Castell d’Alaquàs es va constituir el passat dijous 22 de març en col·legi electoral per acollir les eleccions al Consell de Xiquets i Xiquetes d’Alaquàs. Un total de 2.355 xiquets i xiquetes d’entre 6 i 12 anys van triar amb el seu vot els vint-i-un representants que enguany formaran part del nou Consell de Xiquets i Xiquetes d’Alaquàs.

Després d’una participativa campanya electoral duta a terme en cadascun dels centres escolars d’Alaquàs, els alumnes han triat com a nous representants tres alumnes per col·legi. Del Bonavista han resultat elegits: Claudia Migón López, Ruth Martín Vilanova i Pedro Ramos Toscano. Del González Gallarza, Daniela Cuesta Barrios, Andrea Cucarella Mesa i Martina Espinoza Irigoyen. De l’Olivar I, Irene Royo Cervera, Joan Navarro Salvador i Lucía Navarro Salvador. Del Ciutat de Cremona, Martín Escribano Montellano, Mario López Peinado i Álvaro Caballero Domingo. Del Madre Josefa Campos, Meritxell Fernández Castillo, Marlon Mauricio Morán Avendaño i Sofía Sogorb Alfonso. Del Sanchis Almiñano, Marc Martínez Gallur, Maxi Revert Jiménez i Carolina Matoses Collado. Del Vila d’Alaquàs, Miquel Vilar Gallego, Clara Estreder Pérez i Marina Peanilla Barranca.

El nou Consell de Xiquets i Xiquetes, que es constituirà el proper mes d’abril al Castell d’Alaquàs, servirà per informar i assessorar l’Ajuntament d’Alaquàs sobre les inquietuds i les necessitats de la infància, realitzant, així, les seues propostes d’actuació i plantejant suggeriments i idees que els permeten participar i intervindre en les assumptes municipals.

El Consell de Xiquets i Xiquetes va nàixer l’any 2002 amb l’objectiu de dotar els i les més joves de la ciutat d’un marc per a expressar les seues preocupacions aportant valoracions i propostes per contribuir en la construcció, desenvolupament i millora d’Alaquàs. Aquesta és la cinquena edició d’aquest organisme que està presidit per l’Alcaldessa d’Alaquàs, Elvira García Campos.

Des de l’Ajuntament d’Alaquàs, conscients dels drets a la llibertat d’expressió i a la participació que s’arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als més joves de la ciutat. De fet, des que el Consell està en funcionament, ara fa setze anys, el Consistori s’ha fet ressò de les preocupacions dels menors materialitzant-les en l’execució de diferents projectes, a proposta del Consell de Xiquets i Xiquetes.

D’entre aquests projectes cal destacar la participació en projectes urbanístics com el parc del Dijous, el poliesportiu del Terç, la peatonalització d’espais pròxims a col·legis, la xarxa de carril bici, l’augment de la il·luminació en parcs i alberedes, la instal·lació de més fonts, millora vial, campanya de neteja d’excrements de gossos, horts urbans, festes i actes públics. Recentment han participat en l'avantprojecte de la Llei d'Infància i Adolescència aportant propostes i suggeriments.